**NAČRT DELA POUKA NA DALJAVO – 2**

Učiteljica: Irena Zevnik

Razred: 3.a

**Teden**: (od 23.3. do 27.3. 2020)

Dobro jutro!

Pred nami je nov teden pouka na daljavo. Ker smo v **tednu družine**, bomo ta teden posvetili vsak svoji družini. Ne smemo pozabiti, da je v sredo **»MATERINSKI DAN.«** V šoli smo že marsikaj pripravljali za ta pomemben dan, a sedaj ga bomo morali izpeljati vsak zase. Zato bodo navodila za delo prihajala vsak dan sproti. Lahko me kaj vprašate ali po e-pošti pošljete kašno fotografijo,... Nekaj sem jih že prejela in bila sem zelo vesela.

**PONEDELJEK; 23.3.2020**

**SLJ-**Ponovi pesmico **MAMA JE ENA SAMA**. Izmisli si svoje nadaljevanje pesmice (tri kratke vrstice) in svojo kitico napiši v zvezek za književnost. Besede na koncu vrstice se lahko rimajo ali pa tudi ne.

**Mama je ena sama,**

\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_.

**SPO-**Ker je ta teden posvečen družini, poišči nekaj fotografij vaše ožje družine, lahko tudi širše družine. ( Izberi najbolj zanimive in naredi plakat z naslovom »MOJA SREČA JE TAM, KJER DRUŽINO IMAM.« Lahko ga izdelaš v obliki miselnega vzorca ali čisto po svoje. Če ti starši dovolijo nalepiti fotografije na plakat, jih prilepi z majhnimi koščki selotejpa na zadnjih straneh, le toliko, da se držijo. Pod fotografije napiši kaj zanimivega, duhovitega. Če fotografije ne smeš nalepiti, pa preriši kar je na sliki. Ne pozabi na komentar pod sliko.

**LUM:** Izdelaj darilce za mamico **(Knjižica-mapa lepih želja)-** in darilca za vsakega člana družine (**Lonček s cvetjem).** (Glej prilogo!) Pri izdelkih bodi domiseln in iznajdljiv. Uporabi material, ki ga imaš doma. Lahko narediš čisto po svoje. Pomembno je, da nekaj podobnega narediš.

**KNJIŽICA-MAPA LEPIH ŽELJA:-**Izdelaj knjižico, ki je podobna mapi. V njo vstavi listke na katere boš svoji mamici pisal-a lepe želje, zahvale, pohvale ali pa kaj narisal-a,…(npr.:.-Hvala, mami, ker si mi danes skuhala odlično kosilo! (Zraven vedno napiši datum!) Knjižica naj bo velika približno kot beležka ali polovica manjšega zvezka.

**LONČEK S CVETJEM:** List A4 prepogni na polovico in nariši lonček, nato ga izreži simetrično (Pazi, da ne odrežeš tam, kjer je prepognjen list). Lonček okrasiš z rožicami ko vidiš na sliki ali po svoje. Na notranjo stran pa bomo jutri napisali kratko misel).

**MAT-** Ta teden se bomo učili **poštevanko števila 3.** V karo zvezek jo prepiši tako kot v šoli (glej DZ, str.45) in dodaj gosenico z večkratniki. Reši DZ, str.44!

Če danes ne uspeš narediti vsega pri MAT, boš pa jutri.

Lepo vas pozdravljam!

Učiteljica Irena